	Dan u tjednu

(datum)
	Misna nakana
	Vrijeme

Mjesto

	Nedjelja

(4. 10. 2026.)

Iz 5, 1-7

Fil 4, 6-9

Mt 21, 33-43
	Za župljane
	8,00

Petrijanec

	
	+ Ivka Sokač
	9,30

Nova Ves

	
	+ Franjo i Zvonko Đurin; ob. Đurin; fra Branko Lipša
	11,00

Petrijanec

	Ponedjeljak

Faustina Kowalska

Lk 10, 25-37
	+ Stjepan, Jula i Tomo Dombaj; Roza, Lovro, Pavao, Mara i Josip Štefinšćak; Marijan Kostanjevac; Stjepan Bogadi
	17,30

Petrijanec 



	Utorak

Bruno

Lk 10, 38-42
	+ Franjo Stanko i roditelji; Ivan i Roza Drvar; Jela i Blaž Žuna
	17,30

Petrijanec

	
	+ Pavao, Josipa, Ivan, Nevenka i Antonio Pajan; Ivan Košutar i roditelji; Matija i Katarina Golubić; Mirko, Ana i Zlatko Golubić; Marta Jarnec
	18,45

Strmec



	Srijeda

Bl. Dj. Marija od Krunice

Lk 1, 26-38
	+ Josip i ob. Štefinšćak; Lovro, Rozalija, Pavao, Mara i ob. Prepelić; ob. Obadić; Štefanija i ob.  Šokman 
	17,30

Petrijanec

	
	+ Stjepan i Kata Košić i sin Branko
	18,45

Nova Ves

	Četvrtak 

Demetrije

Lk 11, 5-13
	+ Franjo i Marija Rukljić; Ivan, Josipa, Tomica i Josip Šantalab

~ klanjanje ~
	17,30

Petrijanec

	Petak

Dionizije

Lk 11, 15-26
	+ Ivan i Marija Kranjčić i roditelji; Josip i Alojzija Papec; Ruža i Lovro Zvonar; Branko Merlin i Dragica Rušec
	17,30

Petrijanec

	
	+ Nikolina Cestar
	18,45

Majerje 

	Subota

Franjo Borgia

Lk 11, 27-28
	+ Vlado, Ana i Josip Kralj; Ružica, Franjo, Mara, Nikola i Stjepan Videc; ob. Belšćak, Zrinjski i Vodopivec
	17,30

Petrijanec

	Nedjelja

(11. 10. 2026.)

Iz 25, 6-10a

Fil 4, 12-14

Mt 22, 1-14
	Za župljane
	8,00

Petrijanec

	
	+ Josip i Marija Križmarić
	9,30

Nova Ves

	
	+ Stanko Kostanjevac; ob. Kostanjevac i Trojak; Ivan, Franca i Josip Rukljić
	11,00

Petrijanec


Izdaje: Župa sv. Petra i Pavla, Trg sv. Petra 2, Petrijanec, tel. 042/714 255; mob.0989100290
Odgovara: Ivan Sakač, župnik

Godina XXI.                  Liturgijska godina „A“

       4. 10. 2026. 
DVADESET  I SEDMA  NEDJELJA  KROZ GODINU
Knjiga proroka Izaije  5, 1-7
(Vinograd Gospodina nad vojskama dom je Izraelov.)
Poslanica svetoga Pavla  apostola Filipljanima    4, 6-9
(Bog mira bit će s vama.)
Evanđelje po Mateju    23, 33-43
(Vinograd će iznajmiti drugim vinogradarima.)

¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤¤
„Što još mogoh učiniti za svoj vinograd pa da nisam učinio?“

Evo još jedne Isusove parabole sa slikom vinograda. Vinograd  u ovoj paraboli je je ponajprije Izrael, Isusov narod. Nije Isus prvi koji koristi sliku vinograda da bi opisao odnos Boga i Izraela. Tu su sliku koristili i starozavjetni proroci. Jedan od njih je prorok Izaija u pjesmi posvećenoj Bogu i njegovom vinogradu Izraelu o kojemu se on brine ljubavničkom strašću. Ali Izrael mu nije uzvratio očekivanim plodovima. Umjesto društvene pravde, zaštite onih koji su najslabiji i vjernosti savezu, urodio je društvenom nepravdom, iskorištavanjem slabih i kršenjem saveza. Posljedice su odustajanje Boga od brige za svoj vinograd Izrael koji će, kao i svaki drugi vinograd kojemu se to dogodi, postati pustoš i plijen korova i divljih životinja. O odnosu Boga i njegovog vinograda pjeva i psalmist. Psalam je molitva Izraelskog naroda koji je svjestan da je zlo koje ga pogađa posljedica njegove nevjere. Obećava da će se promijeniti, ali istovremeno zna da ništa više ne ovisi o njemu nego da sve ovisi o Bogu. I zato iz dubine svoje duše i potrebe upućuje molitvu Bogu da se ponovo vrati svom vinogradu, da ga zakrili. Ovo je odgovor starozavjetnog čovjeka na onu stvarnost koju je Izaija opisao i posljedice koje su ih zbog toga stigle. Ali za starozavjetnog čovjeka te posljedice nisu Božja kazna. On zna da Bog oprašta i ljubi. Zato se i ne pouzdaje u mogućnost svoga popravka, nego u Božju dobrotu i njegovu želju da spasi svoj narod. Bog u Isusu dolazi da spasi, zakrili i zaštiti. On je i liječnik i lijek. U 
današnjoj paraboli je pokazao i da je dobar dijagnostičar. Ova parabola je najbolja dijagnoza problema Božjeg vinograda. Problem Izraela, Božjeg vinograda, nisu njegovi ljudi, nego njegove vođe, oni koji su se smjestili u „kuli“ i odbili dati urod slugama koje je gospodar slao tako što su jedne istukli, druge ubili, a na kraju će ubiti i gospodareva sina misleći da će njima pripasti vinograd. U Isusovo vrijeme to su bili oni s kojima se Isus našao u raspravi, svećenički glavari i starješine narodni. Isus je u ovoj paraboli ukratko sažeo povijest Izraela koja je svim njegovim slušateljima bila dobro poznata. U tu je povijest proročanski unio i svoju vlastitu sudbinu, odnosno to da će i on biti ubijen i izbačen iz vinograda. Odgovarajući na Isusovo provokativno pitanje kojim Isus završava i ovu parabolu, njegovi su slušatelji osudili sami sebe. Isus nije došao zato da osudi nego da spasi. On želi spasiti. Zato će Božji vinograd biti oduzet onima koji ne daju plodove nego su svoj rad u vinogradu Božjemu iskoristili za svoje interese, pod krinkom da su to i Božji interesi. Ovo je nešto nad čim se nisu trebali zamisliti samo oni koji su „čuli te njegove prispodobe i razumjeli da on njima govori“, a onda počeli razmišljati i o tome kako da ih ispune, nego i svi mi kojima je Bog danas povjerio svoj vinograd. Danas je Božji vinograd Crkva. Bog i od nas traži grožđe, a ne vinjagu, odnosno da donosimo plodove pravde i pravičnosti, a ne nepravde i vapaja. Nažalost i nama se znade dogoditi da svoj interes pretpostavimo Božjem interesu. Posljedice su uvijek iste. Sebičnost i s njom povezane nepravda, korupcija, klijentelizam, nasilje, popuštanje strastima, ovisnosti i sl., same po sebi djeluju destruktivno i za pojedinca i za crkvenu, ali i društvenu zajednicu.  Ipak, ne smijemo generalizirati. Tko su novi vinogradari? To možemo biti svi mi kao kršćani i članovi Crkve. Svakome je od nas povjerena briga za druge, a tim i za Božji vinograd. No da bismo doista to i bili, potrebno je voditi računa o dvije stvari.

Prva je da sebi nikad ne smijemo dozvoliti prekid kontakta s Gospodarem vinograda. O važnosti tog kontakta, kojemu su plodovi istinski mir i srca i misli u Kristu Isusu, progovara sv. Pavao u prvom dijelu današnjeg drugog čitanja potičući nas da ne budemo zabrinuti ni za što, nego da u svemu – molitvom i prošnjom, sa zahvaljivanjem – očitujemo svoje molbe Bogu. Druga je da se trudimo u svojim društvenim i crkvenim odnosima živjeti osnovne ljudske vrijednosti. O tome piše također sv. Pavao, stavljajući samoga sebe kao primjer. Bez ovih ljudskih osobina koje sv. Pavao navodi sve naše religiozne prakse, naše molitve, milostinje i postovi, mise i obredi, procesije i slavlja, su zapravo ništa, obična vinjaga. S ovim ljudskim osobinama, koje su nadahnute i usmjerene onim molitvama koje Bogu upućujemo i osnažene našim religioznim praksama, sve to dobiva pravi smisao. Postaje grožđe Božjega kraljevstva, koje smo pozvani navješćivati i kršćanskim životom izgrađivati. (https://www.ri-nadbiskupija.hr/)
	Aforizmi

Lakše je držati propovijed nego se držati propovijedi.

Ateisti ne vjeruju u Boga, ali ga redovito psuju kad se udare u mali prst.

Ako je griješiti ljudski, onda većina nas savršeno obavlja svoj posao.i jedno


Upoznajmo svete

Sveti Marko papa – spomendan 8. listopada

Svetac kojeg danas predstavljamo je  papa Marko I. Rođeni Rimljanin, sin Priska, ulogu pape obnašao je kratko, niti devet mjeseci, od 18. siječnja 336. do 7. listopada 336. Nasljednik pape svetog Silvestra I. na Petrovoj stolici, 34. papa po redu, morao je podnositi carevo miješanje u poslove Crkve. Uveo je odredbu prema kojoj papa, izabran između rimskih svećenika, mora biti posvećen od biskupa iz Ostije. Dao je sastaviti najstariji „građanski“ kalendar kršćanskih svetkovina, u kojem se prvi put pojavljuje 25. prosinca kao dan Kristovog rođenja. Zaslužan je i za popis dotadašnjih papa, biskupa i značajnijih mučenika. Uveo je uporabu palija kao znak biskupskog dostojanstva i duhovne vlasti.

Sagradio je baziliku svetog Marka evanđalista u Rimu te grobljansku crkvu izvan grada, iznad Balbininih katakombi, između ceste Via Appia i ceste Via Ardeatina. Zemljišta na kojima su sagrađene te crkve i namještaj u njima darovao je papi Marku car Konstantin. Papa Marko preminuo je u Rimu 7. listopada 336. i pokopan je u Balbininim katakombama. Njegove su relikvije 1048. premještene u grad Velletri, a 1145. u rimsku baziliku svetog Marka na Campidogliu, gdje danas počivaju ispod glavnog oltara. ( Izvor: župa Jastrebarsko)
<>

Kršteni:
Franjo Šincek, sin Petra i Maje r. Bukal, iz Petrijanca
Čestitamo!
<>

Atomska bomba i molitva  krunice
Američki bombarder Enola Gay bacio je atomsku bombu „Little Boy” na Hirošimu u 8:15 sati ujutro 6. kolovoza 1945.
U župnoj kući crkve Uznesenja Marijina, blizu epicentra, nalazilo se osam katoličkih svećenika (isusovaca).
Iako je cijela okolica sravnjena sa zemljom, a deseci tisuća ljudi poginuli su u trenu, zgrada u kojoj su bili djelomično je odoljela udaru. Sva osmorica svećenika preživjela su eksploziju s lakšim ozljedama (uglavnom od krhotina stakla). 

Svećenici nisu pretrpjeli ozbiljna oštećenja sluha niti dugotrajne, smrtonosne posljedice od radijacije, iako su bili izloženi nuklearnom zračenju. 

Znanstvenici i liječnici godinama su ih pregledavali i proučavali njihovo stanje, no nisu pronašli racionalno medicinsko objašnjenje zašto radijacija nije ostavila kobne posljedice na njihova tijela. 

Sami preživjeli svećenici, poput oca Huberta Schiffera, pripisivali su svoje preživljavanje i zaštitu svakodnevnoj molitvi i Krunici, kao i zagovoru Gospe Fatimske. Otac Schiffer živio je još 38 godina nakon tragičnog događaja i umro je 1982. godine u miru.

